JY LEES NOU Doen aansoek vir pos by Afrika se grootste uieprodusent
Veiling: Koop dié grond in saaigebied buite Kroonstad
Wildeklawer is Afrika se grootste uieprodusent en ’n primêre verskaffer van aartappels, wortels en beet aan plaaslike markte. Die besigheid het sy hoofkantoor in Barkly-Wes naby Kimberley, met werksaamhede wat oor drie produksie-eenhede versprei is.
Deur innoverende boerdery-ontwerpe en presisieboerderytegnologie te benut, het Wildeklawer homself gevestig as ’n pionier in die varsproduktebedryf in Afrika. Ons bly diep gewortel in ons plaaslike gemeenskap en speel ’n aktiewe rol in opheffing deur jeugsportinisiatiewe. Wildeklawer bied langtermyn-loopbaangeleenthede aan talentvolle spanspelers wat optimalisering geniet. Ons is op soek na ’n Hoof- Finansiële Beampte (CFO) om by die dinamiese leierspan aan te sluit.
Verantwoordelik vir die algehele finansiële bestuur van die besigheid
Neem leiding en maak aanbevelings oor finansiële en strategiese sake aan die direksie
Bestuur strategiese inisiatiewe
Bestuur die rekenmeesterspan
Kommunikeer met ouditeure en berei finansiële state voor vir ouditdoeleindes
Verantwoordelik vir die begrotingsproses en verseker algehele begrotingskontrole
Ontwikkel en monitor interne kontrolestelsels
Bestuur sleutelverhoudings met finansiers
Samestelling en interpretasie van bestuursrekeninge
Verbeter die doeltreffendheid van die besigheid via die optimalisering van winssentrums
’n Toepaslike graad in rekeningkunde of finansiële bestuur met finansiële en kosterekeningkunde
Ten minste sewe jaar ondervinding in soortgelyke omgewing (ondervinding in die landbou- of voedselbedryf sal voordelig wees)
Kennis van Navision en Jet-verslae sal voordelig wees
Winsgeoriënteerd en ’n algemene aanvoeling vir besigheid
’n Georganiseerde individu wat met mense op alle vlakke van ’n organisasie kan skakel
’n Proaktiewe en dinamiese spanspeler wat kan optimaliseer en doeltreffend onder druk funksioneer
’n “Hands on”-persoon wat gemaklik is daarmee om by detail betrokke te raak
Goeie interpersoonlike en personeelbestuursvaardighede
’n Belangstelling in en kennis van die finansiële markte
’n Gemotiveerde individu wat verantwoordelikheid vir sy werk aanvaar
Vergoeding: ’n Mededingende vergoedingspakket met inagneming van kwalifikasies en ondervinding. Bepaalde maatskappyvoordele, insluitend prestasie-aansporings, word aangebied.
Stuur asseblief jou CV per e-pos aan: marius@wildeklawer.com.
Navrae: Carin van Tonder by 053 531 9700.
Sluitingsdatum: 20 Julie
Indien jy nie binne 30 dae van die sluitingsdatum van ons verneem het nie, kan jy jou aansoek as onsuksesvol beskou.